

**Výzva na účasť na prípravných trhových konzultáciách pre účel** **dodania** **funkčného a technického upgrade systému pre finančné účtovníctvo, hospodárenie a rozpočet ( IS FINU/HRO )**

(podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ďalej len „zákon o verejnom obstarávaní“)

**Identifikácia verejného obstarávateľa**

Názov: Národná banka Slovenska

Sídlo: I. Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

Kontaktná osoba: Ing. Július Mikula

Kontaktná adresa: I. Karvaša 1, 813 25 Bratislava, Slovenská republika

Telefón: +421 915 720 228

E-mail: [julius.mikula@nbs.sk](mailto:julius.mikula@nbs.sk)

(ďalej len „verejný obstarávateľ“)

Národná banka Slovenska ako verejný obstarávateľ podľa ust. § 7 ods.1 písm. d) zákona o verejnom obstarávaní týmto informuje hospodárske subjekty o plánovanom postupe verejného obstarávania,  o  uskutočnení odborných konzultácií s cieľom získania informácií pre stanovenie nediskriminačného opisu predmetu verejného obstarávania a zároveň vyzýva hospodárske subjekty na účasť na prípravných trhových konzultáciách (ďalej len „PTK“) zverejnených **18.07.2023** na webovom sídleNárodnej banky Slovenska, pričom budú realizované písomnou komunikáciou prostredníctvom elektronickej pošty s kontaktnou osobou verejného obstarávateľa.

**Účel PTK**

Národná banka Slovenska plánuje verejné obstarávanie zákazky, ako verejnú súťaž nadlimitnej zákazky, na dodanie upgrade systému pre finančné účtovníctvo, hospodárenie a rozpočet ( IS FINU/HRO ). Účelom PTK je predstavenie nového projektu z technologickej a funkčnej roviny a získanie odpovedí na otázky uvedené v prílohe č. 2 tejto výzvy (ďalej len „otázky“).

Národná banka Slovenska realizuje PTK za účelom získania informácií týkajúcich sa najmä optimalizácie technických požiadaviek predmetu zákazky, doby realizácie predmetu zákazky a stanovenia aktuálnej predpokladanej hodnoty zákazky.

**Spôsob komunikácie**

Požiadavky a informácie pre účastníkov PTK:

1. Rozhodnutie zúčastniť sa na PTK musí byť slobodné a vážne.

2. Zúčastnená osoba na PTK sa preukáže poverením od osoby oprávnenej konať za účastníka.

3. Samotných PTK sa budú môcť zúčastniť len účastník a/alebo ich zástupcovia, ktorí sú si vedomí zákonnej úpravy PTK, dôsledkov vyplývajúcich z ich účasti na PTK a súhlasia s nimi (§ 25 a § 40 ods. 7 zákona o verejnom obstarávaní).

4. Verejný obstarávateľ na svojom webovom sídle a vo svojom profile zverejní všetky informácie a dokumenty potrebné na oboznámenie sa s danou problematikou, ako aj informáciu o termíne a mieste konania PTK. Informácie zverejni na webovom sídle NBS na adrese https://www.nbs.sk/sk/verejne-obstaravanie/ptk a na profile verejného obstarávateľa na adrese https://www.uvo.gov.sk/vyhladavanie-zakaziek/detail/dokumenty/422979.

**Požiadavky kladené na účastníkov, ktorí sa chcú zúčastniť PTK**

Verejný obstarávateľ sa s ohľadom na vedomosti a skúsenosti relevantných hospodárskych subjektov, ktoré sa chcú zúčastniť prípravných trhových konzultácií rozhodol zverejniť nasledujúce požiadavky:

* rozhodnutie zúčastniť sa musí byť slobodné a vážne.
* samotných PTK sa budú môcť zúčastniť len účastník a/alebo ich zástupcovia, ktorí sú si vedomí zákonnej úpravy PTK, dôsledkov vyplývajúcich z ich účasti na PTK a súhlasia s nimi (§ 25 a § 40 ods. 7 zákona o verejnom obstarávaní).
* zúčastnená osoba na PTK sa preukáže poverením od osoby oprávnenej konať za účastníka v elektronickej podobe.

**Lehota zaslania odpovedí**

Účastníci PTK zašlú svoje odpovede na otázky do **18.08.2023, 12:00 hod.**

**Poskytnuté dokumenty**

Bližšie informácie o predmete PTK sa nachádzajú v samostatných prílohách tejto výzvy.

V rámci PTK predkladá Národná banka Slovenska účastníkom súbor dokumentov, informácií a požiadaviek, ktoré by mali v tejto podobe slúžiť ako podklad pre prípravu opisu predmetu zákazky  v súťažných podkladoch vo verejnom obstarávaní. Zároveň je snahou poskytnúť do verejnej súťaže taký rozsah informácii a dokumentov a požadovať takú kvalitu, ktoré pomôžu uchádzačom predložiť čo najlepšiu ponuku pre pokrytie požadovaných služieb.

**Ďalšie informácie**

Verejný obstarávateľ pripúšťa, že v prípade, ak sa to zo získaných informácií v procese prípravných trhových konzultácií bude javiť ako účelné, budú prípravné trhové konzultácie pokračovať aj ďalším kolom či kolami, prípadne ďalšou priamou komunikáciou s účastníkmi, ktorí vznesú pripomienky.

Verejný obstarávateľ týmto vyhlasuje, že v spojitosti s prípravnými trhovými konzultáciami prijme primerané opatrenia v takom rozsahu, aby nedošlo k narušeniu hospodárskej súťaže.

Verejný obstarávateľ zverejnil dokumenty a bližšie informácie k PTK, ktoré sú voľne prístupné na webovom sídle NBS na adrese <https://www.nbs.sk/sk/verejne-obstaravanie/ptk>.

Verejný obstarávateľ záverom vyjadruje svoje presvedčenie, že záujemcovia o budúcu realizáciu zákazky, prejavia záujem o účasť v týchto prípravných trhových konzultáciách, čím prispejú   
k stanoveniu určitých, nediskriminačných a primeraných súťažných podmienok v budúcom verejnom obstarávaní, ktoré zabezpečia účasť širokého okruhu uchádzačov v budúcom verejnom obstarávaní, ako aj efektívne a hospodárne vynaloženie finančných prostriedkov verejného obstarávateľa na predmet zákazky.

**Prílohy**

Príloha č. 1 – Funkčný a technický upgrade systému FINU/HRO (Opis predmetu zákazky)

Príloha č. 2 – Otázky v rámci PTK

V Bratislave, dňa 18.07.2023.